የምኒልክን እምዬነት ፤ የአድዋን ድል ነጻነት የሚሞግት ክፉ ትውልድ!!! (ማእረጉ ስነወርቅ) | EthioReference >
8:13 am - Thursday May 28, 2020
የምኒልክን እምዬነት ፤ የአድዋን ድል ነጻነት የሚሞግት ክፉ ትውልድ!!! (ማእረጉ ስነወርቅ)
የምኒልክን እምዬነት ፤ የአድዋን ድል ነጻነት የሚሞግት ክፉ ትውልድ!!!
ማእረጉ ስነወርቅ
ፊትም አላለፈ ኋላም አይገኝ፡፡” ~
የሚኒልክን መሞት አስመልክቶ እረኞች የተቀኙት፡፡
ለዳግማዊ ምኒልክ (በንግሥናቸው ዘመን፤ ካለፉም በኋላ ህዝቡ የተቀኘላቸው!
* ምኒልክ ተወልዶ ባያነሳ ጋሻ፤
ግብሩ እንቁላል ነበር ይህን ጊዜ አበሻ!
* እንዲህ ያለ ንጉሥ የንጉሥ ቂናጣ
አሁን ከዚህ ወዲያ ምን ጥበብ ሊመጣ፡?!?
ምነው አትሔዱ ከፍታቱ?
አለማስቀበራችሁ?!?
ሳይጨርስ አረፈ አዝመራውን ትቶ!!
(ጳውሎስ ኞኞ፤ አጤ ምኒልክ)
ለአፄ ቴዎድሮስ (በንግሥናቸው ዘመን፤ ህዝቡ የተቀኘላቸው!)
* አንድ እግር በርበሬ መንቀል አቅቷችሁ፣
* ሞጣ ቀራኒዮ ምነው አይታረስ፣
* ልብሴንም ገፈፈው ለበሰው እርዘኛ
ምነው ሆድ አይዘርፉ ዐርፌ እንድተኛ!?!
ሞታቸው ሲሰማ፤ በተቃዋሚዎቻቸው የተነገረ
* ቀስ ብለው ግቡ፣ ዝግ ብለው ግቡ፣
እኔው ብቻ ልግዛ ነውና ነገሩ!!!
* እሳት መጥቶ ተቋራ
ለእግዜርም እግዜር አለው!!!
(ተክለፃዴቅ መኩሪያ፤ አፄ ቴዎድሮስ)
ባንድ ወቅት ምኒልክ ሐረር ሳሉ ወደታች ገድላቸውን የምንተርክላቸው ራስ ጎበና መፈንቅለ መንግስት ሞክረዋል ተብለው÷ መኳንንቱ ይገደሉ ወይስ ይታሰሩ እያለ ሲከራከር፤ ፍርዱን የሚያፀድቁት ምኒልክ ግን “…ጎበናን እዚህ ለማድረስ 30 ዓመት ፈጅቶብኛል፤ አሁን አንድ ስህተት ሰራ ብዬ አልፈርድበትም፡፡” ብለው በነፃ ለቀዋቸዋል፡፡ ሌላ ጊዜ አንድ መሪጌታ የሚንልክን ልጅ ልዕልት ዘውዲቱን መሬት በግፍ ቀምታኛለች ብለው ከስሰዋቸው÷ መሬቱ ለባለቤቱ እንዲመለስ በመፍረድ በፍትሕ ጉዳይ ከልጃቸውጋም ቢሆን እንደማይደራደሩ አስመስክረዋል – እምዬ ምኒልክ፡፡
የዛሬዪቱን ኢትዮጵያ የፈጠሯት ምኒልክ ናቸው፡፡ ከዚያ በፊት የነበረችው ኢትዮጵያ በመልክም በግብርም ከዚህችኛዋ ጋር አትመሳሰልም፡፡ ዳግማዊ ምኒልክ ለዕውቀት ጉጉ የነበሩ ከመሆናቸው የተነሳ ከአውሮጳውያን ጋ በትብብር ለመስራት ከፍተኛ ዲፕሎማሲያዊ ፍላጎትና ብቃት ነበራቸው፡፡ በወቅቱም አገራቸውን ከየትኛው የአፍሪቃ አገር የላቀ ደረጃ ላይ ለማድረስ ችለውም ነበር፡፡
ልክ አሁን ኢሕአዴግን የሚደግፍ ሰው ሲመጣ÷ በአባቱ ወይ በእናቱ ትግራዋይ እንደሆነ መጠየቅ የሚቀናንን ያህል ምኒልክን የሚያጥላላ ሰው ሲገጥመንም በአባቱ ወይ በእናቱ ኦሮሞ ይሆን ወደማለቱ እየተዳረስን ነው፡፡ የሚያሳዝነው ግን ኢሕአዴግን በተመለከተ እንደዚያ መጠርጠሩ ከሞላ ጎደል ምክንያታዊ እና አሳማኝ ቢሆንም፤ ምኒልክን ግን ከኦሮሚያ ጠላቶች ውስጥ መመደብ ፍየል ወዲያ ቅዝምዝም ወዲህ ነው፡፡ የእኛን ዘመን ድክመት ባለፈው ላይ ማላከክ – ዳግማዊ ምኒልክ ዘረኝነትን አያውቁትምና!